భజన్ లాల్ జాతవ్

భజన్ లాల్ జాతవ్ (జననం 12 అక్టోబర్ 1968) రాజస్థాన్ రాష్ట్రానికి చెందిన రాజకీయ నాయకుడు. ఆయన రెండుసార్లు వీర్ శాసనసభ నియోజకవర్గం నుండి ఎమ్మెల్యేగా ఎన్నికై  అశోక్ గెహ్లోట్ మంత్రివర్గంలో మంత్రిగా పని చేశాడు.
రాజకీయ జీవితం
భజన్ లాల్ జాతవ్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి వీర్ శాసనసభ నియోజకవర్గంకు 2014లో జరిగిన ఉప ఎన్నికలలో కాంగ్రెస్ పార్టీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 2018లో జరిగిన శాసనసభ ఎన్నికలలో కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి భారతీయ జనతా పార్టీ అభ్యర్థి రాంస్వరూప్ కోలీపై 15283 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

భజన్ లాల్ జాతవ్ 24 డిసెంబర్ 2018 నుండి 20 నవంబర్ 2021 వరకు వ్యవసాయ, పశుసంరక్షణ, మత్స్య సంపద శాఖల మంత్రిగా, 21 నవంబర్ 2021 నుండి 03 డిసెంబర్ 2023 వరకు పబ్లిక్ వర్క్స్ డిపార్ట్‌మెంట్ శాఖ మంత్రిగా అశోక్ గెహ్లోట్ మంత్రివర్గంలో పని చేశాడు. భజన్ లాల్ జాతవ్ 2023 అసెంబ్లీ ఎన్నికల్లో వీర్ అసెంబ్లీ నుండి పోటీ చేసి బీజేపీ అభ్యర్థి బహదూర్ సింగ్ కోలీ చేతిలో 6,972 ఓట్ల తేడాతో ఓడిపోయాడు. ఆయన 2024లో జరగనున్న లోక్‌సభ ఎన్నికల్లో కరౌలి - ధౌల్‌పూర్ నియోజకవర్గం నుండి పోటీ చేస్తున్నాడు.

మూలాలు

వర్గం:రాజస్థాన్ రాజకీయ నాయకులు
వర్గం:భారత జాతీయ కాంగ్రెస్ నాయకులు